বৃহত্তর চীন
বৃহত্তর চীন (চীনা ভাষায় 大中华 তা চুংহুয়া) একটি ধারণামূলক ভৌগোলিক অঞ্চল যা হান চীনা জাতিদের সাংস্কৃতিক আধিপত্যের ইঙ্গিত বহন করে। বৃহত্তর চীন বলতে পূর্ব এশিয়াতে চীনের মূল ভূখণ্ড, হংকং, মাকাউ ও তাইওয়ানকে নিয়ে গঠিত অঞ্চলটিকে বোঝায়, যে স্থানগুলির সিংহভাগ লোক সাংস্কৃতিকভাবে ও নৃগোষ্ঠীগতভাবে হান চীনা। কিছু কিছু বিশ্লেষক এমন কিছু স্থানও এর মধ্যে অন্তর্ভুক্ত করেন, যেখানে নৃগোষ্ঠীগতভাবে চীনারা জনগণের সংখ্যাগরিষ্ঠ অংশ গঠন করেছে, যেমন সিঙ্গাপুর। আরও সাধারণ অর্থে বৃহত্তর চীন বলতে আঞ্চলিক চীনা সম্প্রদায়গুলির মধ্যকার সংযোগগুলিকে ধারণকারী হিসেবে বর্ণনা করা হতে পারে।